เมื่อไม่นานมานี้ Zen ได้เปิดตัวร้านใหม่ในชื่อ Zen sushi& sake ซึ่งมาพร้อมเมนูใหม่ๆ ที่เน้นซูชิ ซาชิมิ จากวัตถุดิบเกรดพรีเมี่ยมยิ่งขึ้น รวมทั้งยังมีเครื่องดื่มแอลกอฮอลล์อย่างสาเก และของหวานหน้าตาน่าทานอีกหลายเมนูด้วยค่ะ

ครั้งนี้มาที่สาขา Zpell ฟิวเจอร์ปาร์ครังสิต ร้านอยู่ชั้น 2 ใกล้ๆ ร้าน on the table ค่ะ

เมนูที่สั่ง
- ซาชิมิรวม 5 ชนิด
+ มีหอยเชลล์ แซลมอล มากูโร่ ฮามาจิ และปลาหมึก แต่หมึกยังไม่เข้าเลยเปลี่ยนเป็นแซลมอลแทน ทุกอย่างชิ้นหนาและสดดีใช้ได้ค่ะ

- กุ้งหวานซาชิมิ 

- ผัดเห็ดรวม
+ เห็ดหลากชนิดผัดมาหอมๆ รสหวานๆเค็มๆทานเพลินดีค่ะ

- เซตเนื้อยากินิคุ
+ในเซตมีข้าว ซุป สลัด ผักดอง โซเมนเย็น และมีพานาคอตต้าเป็นของหวานค่ะ

- ปอเปี๊ยะปูอัดชีส
ชิ้นใหญ่ทอดมากรอบไม่อมน้ำมัน ไส้แน่นดีแต่จะค่อนข้างเค็มหน่อยถ้าทานหลายอัน

- โซเมนเย็น+กุ้งเทมปุระ
+ เส้นโซเมน 5 สีกับซุปเย็นและกุ้งเทมปุระ เป็นเมนูที่เห็นมีในสาขาธรรมดาด้วยค่ะ

ส่วนของหวานก้อมีน่าสนใจหลายเมนูนะคะ ตอนแรกจะสั่งโทสต์กับเอแคลร์ไส้ไอศครีม แต่พอดีเอแคลร์หมดเลยเปลี่ยนมาเป็นอีกเมนูแทนค่ะ

- ขนมปังปิ้งมิโสะกับไอศครีมวนิลลา
ขนมปังชิ้นหนานุ่มทาบางๆด้วยซอสมิโสะ แล้วนำไปย่างจนด้านนอกเกรียมนิดๆ ทานคู่ไอศครีมวนิลลาและถั่วแดง
+ รสชาติ เนื้อขนมปังนุ่มดีคล้ายเฟรนช์โทสต์ มีรสเค็มจากมิโสะที่พอทานคู่กับไอศครีมและถั่วแดงหวานๆแล้วเข้ากันได้ดีเกินคาด ตอนแรกนึกว่ารส
จะแปลกๆแต่ออกมาอร่อยกว่าที่คิดจริงๆค่ะ

- เรดเวลเวทชีสมูส
เมนูนี้หน้าตาดูโมเดิร์นแตกต่างจากขนมในร้านอาหารญี่ปุ่นทั่วไป เป็นเรดเวลเวทสปันจ์เค้กชิ้นเล็กๆ โรยตกแต่งอยู่ในจานพร้อมชีสมูสและไอศครีมซึ่งเลือกรสชาติได้
+ รสชาติ ชีสมูสเนื้อนิ่มเบาหอมชีสอ่อนๆ เค้กเรดเวลเวททานเดี่ยวๆไม่ค่อยมีรส แต่พอทานกับชีสมูสก้อช่วยเพิ่มความนุ่มอร่อยได้ดี 

สรุป
อาหารวันนี้โดยรวมคิดว่าโอเคกว่าเซนปกตินะคะ ชอบที่มีเมนูใหม่ๆน่าสนใจและวัตถุดิบดีๆให้เลือกเพิ่มขึ้น ถึงราคาอาจจะดูสูงกว่า แต่ร้านมีโปรโมชั่นลดราคาอยู่เรื่อยๆ แถมยังจองผ่าน eatigo ได้ด้วยค่ะ



